Însîyatîfê Rojnamegeran ê Azadan (OGÎ) bi raporyêk binpaykerdişê  heqanê rojnamegeran ê serra 2018î  eşkera kerdî.
Eşkerayîye de vilakerdoxê Rojnameyê Azadîya Welatî Kadîr Bagdu yo ke ameyo qetilkerdene ardîya vîrî û ame vatene ke hema kiştoxî nêameyî cezakerdene. Vera qetilkerdiş û hêrişanê serê rojnamegeranê Kurdan tewiro hempar nêame ramojnayene. Coka ewro muxalîfî zî hedefê hêrişan de yê.
Bilançoya binpaykerdişanê serra 2018î ra tayî wina yê:
* 141 rojnamegerî ameyî destbendkerdene
* 64 rojnamegerî ameyî tewqîfkerdene.
* 7 rojnamegeran rê tehqîqat ame akerdene.
* 71 rojnamegeran rê dewa ameye akerdene.
* 521 rojnamegerî ameyî muhakemekerdene.
* 121 rojnamegeran  cezaya pere û hepsî  girewte.
* 1ê Çile  2016î ra heta 29ê Kanûne ya 2018î  954 kartê çeqerî yê çapemenî ameyî îptalkerdene.
* 4  dezgehê çapemenî ameyî qefilnayene.
* 1  rojname û matbaa rê qeyûm ame tayînkerdene.
* 54  rojnamegerî gure ra ameyî eştene.
* 1  rojnameger ame qetilkerdene.
* 171  rojnamegerî zîndan de yenî tepiştene.
